Anexa nr. 5

**Informații suplimentare ce trebuie furnizate în cazul în care anunțul de intenție este utilizat ca invitație la o procedură concurențială de ofertare, conform art. 48 alin. (6)**

1. Menționarea faptului că operatorii economici interesați trebuie să informeze autoritatea contractantă cu privire la interesul lor față de contractul de achiziție publică/contractele de achiziții publice.

2. Tipul procedurii de achiziție publică (proceduri restrânse, care implică sau nu un sistem dinamic de achiziții, sau proceduri de negociere competitivă).

3. După caz, se menționează faptul că:

a) urmează a fi încheiat un acord-cadru;

b) urmează a fi utilizat un sistem dinamic de achiziții.

4. Termenul de livrare a bunurilor/prestare a serviciilor/execuție a lucrărilor sau de finalizare ori durata contractului de achiziție publică și, în măsura în care este posibil, data începerii livrării produselor/prestării serviciilor/execuției lucrărilor.

5. Condițiile de participare, inclusiv:

a) dacă este cazul, se menționează faptul că respectivul contract de achiziție publică este rezervat unor ateliere protejate sau unor întreprinderi sociale de inserție;

b) dacă este cazul, se menționează faptul că prestarea serviciului este rezervată unei anumite profesii în temeiul unor acte cu putere de lege sau al unor acte administrative;

c) o listă și o scurtă descriere a criteriilor de selecție.

6. Criteriile care urmează a fi utilizate pentru atribuirea contractului de achiziție publică/contractelor de achiziții publice.

7. Valoarea totală estimată a contractului de achiziție publică/contractelor de achiziții publice; în cazul în care contractul este împărțit în loturi, aceste informații trebuie furnizate pentru fiecare lot.

8. Termenele de primire a scrisorilor de exprimare a interesului.

9. Adresa la care trebuie transmise scrisorile de exprimare a interesului.

10. Limba sau limbile autorizate pentru prezentarea candidaturilor sau a ofertelor.

11. După caz, se menționează faptul că:

a) este obligatorie ori se acceptă depunerea electronică a ofertelor sau a cererilor de participare;

b) se va utiliza sistemul de comenzi electronice;

c) se va accepta facturarea electronică;

d) se vor utiliza plățile electronice.

12. Se specifică dacă respectivul contract de achiziție publică se referă la un proiect și/sau la un program finanțat din fondurile Uniunii Europene și/sau din fondurile unuia dintre statele membre ale UE.

13. Denumirea și adresa organismului de soluționare a contestațiilor și, după caz, de mediere. Informații exacte privind termenele pentru procedurile de contestare sau, după caz, denumirea, adresa, numărul de telefon, numărul de fax și adresa de e-mail ale biroului de la care pot fi obținute aceste informații.