Anexa nr. 7

**Informații care trebuie incluse în anunțul de atribuire a contractului de achiziție publică**

1. Denumirea, numărul de identificare de stat (IDNO), adresa fizică, codul NUTS, numărul de telefon, numărul de fax, adresa de e-mail și cea de internet ale autorității contractante și, dacă sunt diferite, cele ale biroului de la care pot fi obținute informații suplimentare.

2. Tipul autorității contractante și obiectul principal de activitate.

3. Dacă este cazul, mențiunea că autoritatea contractantă este o autoritate centrală de achiziții sau că achiziția publică implică o altă formă de achiziție comună.

4. Codurile CPV.

5. Codul NUTS al locului principal de execuție a lucrărilor, în cazul contractelor de achiziții de lucrări, ori codul NUTS al locului principal de furnizare sau de prestare, în cazul contractelor de achiziții de bunuri și de servicii.

6. Descrierea achiziției publice: natura și cantitatea sau valoarea bunurilor, natura și amploarea serviciilor și ale lucrărilor. În cazul în care contractul este împărțit în loturi, aceste informații trebuie furnizate pentru fiecare lot. Dacă este cazul, descrierea opțiunilor.

7. Tipul procedurii de atribuire; în cazul unei proceduri de negociere fără publicarea prealabilă a unui anunț de participare, justificarea alegerii acesteia.

8. Dacă este cazul, se menționează că:

a) atribuirea a implicat un acord-cadru;

b) s-a utilizat un sistem dinamic de achiziții.

9. Criteriile prevăzute la art. 67 care au fost utilizate pentru atribuirea contractului sau a contractelor de achiziții publice. Dacă este cazul, se precizează că s-a organizat o licitație electronică (în cazul licitației deschise sau restrânse ori al negocierii competitive).

10. Data încheierii contractului de achiziție publică/contractelor de achiziții publice sau a acordului-cadru/acordurilor-cadru ca urmare a deciziei de acordare sau de încheiere a acestuia/acestora.

11. Numărul de oferte primite pentru fiecare atribuire, inclusiv:

a) numărul de oferte primite de la operatorii economici care sunt întreprinderi mici sau mijlocii;

b) numărul de oferte primite dintr-un stat membru al UE, dintr-un stat membru al Acordului privind achizițiile publice al OMC, cu excepția statelor membre ale UE, sau dintr-o țară terță;

c) numărul de oferte primite pe cale electronică.

12. Pentru fiecare atribuire, numele, adresa fizică, codul NUTS, numărul de telefon, numărul de fax, adresa de e-mail și adresa de internet ale ofertantului câștigător/ofertanților câștigători, precum și mențiunea dacă ofertantul câștigător este o întreprindere din categoria întreprinderilor mici și mijlocii sau dacă contractul de achiziție publică a fost atribuit unei asociații de operatori economici (societate mixtă, consorțiu sau altele).

13. Valoarea ofertei/ofertelor câștigătoare sau valorile ofertei celei mai ridicate și ale ofertei celei mai scăzute luate în considerare pentru atribuirea contractului sau contractelor de achiziții publice.

14. Dacă este cazul, se indică pentru fiecare atribuire valoarea și procentul din contractul de achiziție publică care poate fi subcontractat unor terți.

15. Se specifică dacă respectivul contract de achiziție publică se referă la un proiect și/sau un program finanțat din fonduri ale Uniunii Europene și/sau din fondurile unuia dintre statele membre ale UE.

16. Denumirea și adresa organismului de soluționare a contestațiilor și, după caz, de mediere. Informații exacte privind termenele procedurilor de contestare sau, după caz, denumirea, adresa, numărul de telefon, numărul de fax și adresa de e-mail ale biroului de la care pot fi obținute aceste informații.

17. Data/datele și referința/referințele publicațiilor anterioare în Jurnalul Oficial al Uniunii Europene privind contractul de achiziție publică/contractele de achiziții publice la care se referă anunțul respectiv.

18. Data publicării anunțului de participare.

19. Data transmiterii spre publicare a anunțului de atribuire.

20. Orice alte informații relevante.